Ռամ Գոպալ Վարմա

Ռամ Գոպալ Վարմա (, , ), հնդիկ ռեժիսոր, պրոդյուսեր և սցենարիստ։ Իր աշխատանքներով հայտնի է Բոլիվուդում և Տոլիվուդում։ Լավագույն ռեժիսուրայի համար մի քանի մրցանակների դափնեկիր, ինչպես նաև Filmfare Award մրցանակի՝ լավագույն սյուժեի և Ազգային կինոմրցանակի՝ հինդի լավագույն ֆիլմի համար։

Կենսագրություն 
Ռամ Գոպալ Վարման ծնվել է 1962 թվականի ապրիլի 7-ին Հայդարաբադ քաղաքում։ Նրա ծնողներն էին Կրիշնամ Ռաջուն, որը Annapurna Studios-ում հնչյունային ինժեներ էր աշխատում, և նրա կինը՝ Սուրյամման։ Դպրոցական օրերից տղան մեծ հետաքրքրություն է ցուցաբերել ֆիլմերի նկատմամբ։

Վիջայավադայում այցելել է Վ. Ռ. Սիդհարթ ինժեներական քոլեջը, որտեղ ստացել է քաղաքացիական ինժեների մասնագիտություն։ Ուսումն ավարտելուց հետո Վարման Հայդարաբադի Oberoi Hotel-ի շինհրապարակում աշխատել է որպես ինժեներ։ Սակայն մի քանի տարի անց թողել է այդ աշխատանքը և սկսել է աշխատել որպես ռեժիսորի օգնական։ 1989 թվականին Siva տելուգու ֆիլմում, որտեղ գլխավոր դերերը խաղացել են Ակինենի Նագարջունան և Ամալ Մուկերջին, առաջնաելույթ է ունեցել որպես ռեժիսոր։ Siva-ն Վարմային բերել է առաջին կինոմրցանակը՝ Nandi Award-ը, լավագույն ռեժիսուրայի համար։ Երկու տարի անց նորից նկարահանվել է նույն հինդի դերասանների հետ։ Հաջորդ տասը տարիների ընթացքում որպես ռեժիսոր հանդես է եկել հնդկերեն 9 ֆիլմում, իսկ որպես պրոդյուսեր՝ 17 ֆիլմում։

Նրա աշխատանքներից առավել հայտնին «գանգստերական եռապատումն» է՝ «Դավաճանություն» (1998), «Վճար ամեն ինչի համար» (2002) և «Ուրիշ աշխարհ» (2005, ռեժիսոր Վիշրամ Սավանտ), որոնցից երկուսը նրան բերել են Filmfare Awards մրցանակի անվանակարգեր՝ որպես լավագույն ֆիլմ և լավագույն ռեժիսոր։ Իր կարիերայի ընթացքում Վարման Filmfare Award մրցանակի լավագույն ռեժիսուրա անվանակարգին առաջադրվել է 5 անգամ, այդ թվում՝ «Ուրախ մարդիկ» (1995), «Ուրվականը» (2003) և «Հոր հետքերով» (2005) ֆիլմերի համար, սակայն Filmfare մրցանակի արժանացել է միայն «Ուրախ մարդիկ» ֆիլմի լավագույն սյուժեի համար և քննադատների կարծիքով լավագույն ֆիլմ «Դավաճանության» համար։ 2000 թվականին Վարման «Ծանրությունը հոգու վրա» հինդի լավագույն ֆիլմի համար ստացել է Ազգային կինոմրցանակ։

Ֆիլմագրություն 
Որպես ռեժիսոր

 1989՝ Կանգառ / Siva
 1990՝ Շիվա / Shiva
 1992՝ Օրհներգ՝ Antham / Drohi
 1994՝ Գովինդա Գովինդա / Govinda Govinda
 1995՝ Ուրախ մարդիկ / Rangeela
 1997՝ Փախուստ / Daud
 1998՝ Դավաճանություն / Satya
 1999՝ Սիրված կինոաստղ / Mast
 1999՝ Ո՞վ եք դուք / Kaun
 2000՝ Ջունգլի / Jungle
 2002՝ Վճար ամեն ինչի համար / Company
 2003՝ Ուրվական/ Bhoot
 2004՝ Պարային ոգեշնչում / Naach
 2005՝ Հոր հետքերով/ Sarkar
 2006՝ Ոչնչից մի վախեցեք / Darna Zaroori Hai (առաջին մաս)
 2007՝ Մի հավատացեք միայն սիրուն / Nishabd
 2007՝ Վրեժը և մեր օրերի օրենքը / Ram Gopal Varma Ki Aag
 2007՝ Սիրուհի / Darling
 2008՝ Պայմանագիր / Contract
 2008՝ Կատակ /Phoonk
 2010՝ Հեռուստաալիքների պայքար / Rann
 2011՝ Սահակ Դարշաքաթվամ Ապալարաջուի սցենարը / Katha Screenplay Darshakatvam Appalaraju
 2011՝ Ամենևին էլ սիրային պատմություն չէ / Not a Love Story
 2012՝ Բաժին / Department
 2013՝ Հարձակումներ 26/11 / The Attacks of 26/11
 2014՝ Պաղպաղակ / Ice Cream
 2014՝ Պաղպաղակ 2 / Ice Cream 2
 2015՝ 365 օրեր / 365 Days
 2016՝ Հարձակում / Attack
 2018՝ Պաշտոնատար անձ / Officier
 TBA՝ Դրախտ / Rai

Ծանոթագրություններ

Գրականություն

Արտաքին հղումներ 
 
 Ռամ Գոպալ Վարմայի պաշտոնական բլոգ

Հնդիկ սցենարիստներ
Հնդիկ կինոռեժիսորներ